269 



Az ifjú fog négy zománczhasábból van összetéve s az újszülöttek 

 eme fogának rágólapja teljesen ugyanolyan, mint az első alsó záp fogé. 



M. 3. inf. 



A harmadik alsó zápfog a Microspalaxok csoportjában csak abban 

 különbözik a megelőző alsó zápfogaktól, hogy legfiatalabb korában 

 még tisztán felötlő hátsó-belső zománczredője már sohasem alakul 

 zománczszigetté (V. tábla, 23 — 26. rajz). Annál feltűnőbb tehát, hogy 

 egyes Mesospalaxokon, így a Sp. m. anatolicus-on (VIII. tábla, 32 — 34. 

 rajz), a Sp. m. turcicus-on (IX. tábla, 24. és 25. rajz) és a Sp. m. 

 dolbrogeae-n (X. tábla, 18. rajz), ebből az ősi zománczredőből olykor 

 sokáig megmaradó zománczsziget keletkezik. Ennek a jelenségnek alig 

 lehet nagyobb fontosságot tulajdonítani, azonban a törzsfejlődés szem- 

 pontjából sokkal nevezetesebb az, hogy a míg a Microspalaxok eme 

 fogának ifjúkori rágólapja három, egymás mögött fekvő s egymással 

 összefüggő tagból van összetéve (V. tábla, 23. és 24. rajz), addig a Meso- 

 és a Macrospalaxok fogán a középső tag fel- és kifelé tolódott, 

 úgy hogy az ifjúkori rágólap, miként a Sp. m. turcicus (IX. tábla, 23. 

 rajz), vagy a Sp. gr. graecus (XVI. tábla, 4. rajz) fogán szépen látszik, 

 két, egy sorban egymás mellett fekvő s egy mögöttük levő tagból áll. 

 Ennek a nevezetes változásnak nyilván a fiatalkori rágólap kiszéle- 

 sítése a czélja, tehát a zúzó rágáshoz való alkalmazkodás jelenségét 

 kell benne látnunk. 



A fiatal- és középkorú fogat a fajok egész sorozatában S-alakú, 

 egy külső s egy belső zománczredő által behasított rágólap jellemzi, 

 azonban a Sp. hung. hungaricus és a Sp. hung. transsylvanicus fogán, 

 a törzsfejlődési haladás jeléül, a belső zománczredő már kezdettől fogva 

 hiányzik. 



Eredetileg ez a fog is négy zománczhasábból volt összetéve, mint- 

 hogy azonban a két hátsó hasáb összeolvadt egymással, mai nap már 

 csak három hasábból áll. A gumók számáról nem nyilatkozhatom, 

 mert a rendelkezésemre álló újszülöttek eme foga még nincs kifejlődve. 



5. A zápfogak gyökerei. 



A Microspalaxok csoportjában a felső zápfogak három-, az alsók 

 pedig kétgyökerüek ; fogmedreik felül három-, alul kétgödrűek. A Meso- 

 és a Macrospalaxok ősibb alakjai tisztán megőrzik ezt a typust, azon- 



